Държавен вестник, бр. 63, 2000 г., стр. 33

Б Р О Й  63
Д Ъ Р Ж А В Е Н   В Е С Т Н И К
С Т Р .  33
в) поемане на задълженията за изплащане и обслуж-
ване на всички задължения на дружеството, съществу-
ващи към момента на придобиване на собствеността.
4. Начален срок за закупуване на информационна
документация—датата на обнародване на това решение
в “Държавен вестник”, и краен срок за подаване на офер-
тите за участие в преговорите—20 дни от началната дата.
5. Депозитът за участие в преговорите—6525,30 щ.д.
или левовата им равностойност към датата на плаща-
нето, се внася в срока по т. 4 по банкова сметка
№ 3011039329, БИН 7444020001 в Банка ДСК—Тряв-
на, банков код 30007051. Информационната документа-
ция се получава в стая 11, ет. 2, от 8 до 17 ч. всеки работен
ден в Община—гр. Трявна, срещу представена квитан-
ция за платена такса 50 лв. в касата на общината.
6. Оглед на обектите на дружеството може да се
извършва всеки работен ден от 8 до 16 ч. до изтичане
на срока за подаване на офертите срещу представена
квитанция за закупена документация.
7. Комисията, определена със заповед № 141 от
2000 г. на кмета на общината, да организира и проведе
преговорите съобразно Правилата за водене на прего-
вори с потенциални купувачи, приети с решение № 65
от 2000 г. на Общинския съвет—гр. Трявна.
8. След утвърждаване на купувача от общинския
съвет кметът да сключи договор за продажба.
9. Участникът, класиран на първо място, се задъл-
жава да изкупи дяловете, неизкупени от лицата по чл. 5,
ал. 2 ЗППДОбП, по постигнатата при преговорите цена.
10. Датата на обнародване на решението в “Държа-
вен вестник” да се счита за начална дата за продажба
на 103 дяла, представляващи 9 на сто от капитала на
дружеството, при облекчени условия. Заявленията за
придобиване на дялове се подават в дружеството в
тримесечен срок от началната дата.
11. При неизлъчване на купувачи да се проведат
последващи преговори 15 дни след първите преговори,
като закупуването на документация, внасянето на де-
позитите, огледът на обектите и подаването на пред-
ложенията да се извършат 15 дни след изтичане на
срока за началните преговори.
Председател: Др. Николов
43348
ОБЩИНА—ГР. ШУМЕН
РЕШЕНИЕ № 161
от 3 юли 2000 г.
На основание чл. 3, ал. 1, т. 4, чл. 25, ал. 1, т. 4
ЗППДОбП и чл. 3 от Наредбата за условията и реда за
придобиване при облекчени условия на дялове и ак-
ции—собственост на държавата и общините, и за без-
възмездно получаване на акции—собственост на дър-
жавата във връзка с Решение № 79 от 30.IV.1996 г. Об-
щинският съвет—гр. Шумен, реши:
1. Да се извърши продажба на пакет от 8000 акции,
представляващи 80 % от капитала на “Нармаг—Шу-
мен”—ЕАД, Шумен, чрез преговори с потенциални
купувачи.
2. Приема правния анализ и приватизационната
оценка на дружеството.
3. Приоритетни условия на преговорите са:
а) цена, срок и начин на плащане на цената—цена-
та не може да бъде по-ниска от 729 600 щ.д.; цената е
безусловна, оферира се в щатски долари и се заплаща
в левове по левовата равностойност на щатския долар
по фиксинга на БНБ в деня на внасяне на сумата чрез
банков превод с платежно нареждане по сметка на
Община—Шумен, посочена в документацията; в 10-
дневен срок от подписването на договора купувачът
трябва да представи платежно нареждане за банков
превод за сума, представляваща не по-малко от 50 %
от продажната цена; краен срок за плащане на остана-
лата част от цената—до шест месеца от подписването
на договора за продажба, за периода на разсрочено пла-
щане над един месец купувачът дължи лихва в размер
основния лихвен процент плюс 6 пункта;
б) бизнепрограма за развитие на дружеството за
период не по-малък от 3 години от датата на прехвърля-
не на собствеността на акциите—предмет на продажба;
задължителен елемент от съдържанието на бизнеспрог-
рамата е представяне на детайлизиран инвестиционен
план и програма за трудовата заетост в дружеството
през периода; съдържащите се в програмата предложе-
ния за инвестиции, работни места и други се включват
в договора за продажба като задължение на купувача.
4. Общи условия:
а) представяне на декларация по § 9 ЗППДОбП,
отговаряща на всички изисквания на Наредбата за све-
денията, които съдържа декларацията по § 9 ЗППДОбП,
и за реда и органите за контрол на декларациите; не-
представянето на такава декларация е основание за
декласиране на предложението на съответния участ-
ник; за участник, който е чуждестранно лице, легали-
зираният документ към декларацията по § 9 ЗППДОбП
съгласно чл. 8, ал. 3 от наредбата може да бъде пред-
ставен до подписване на договора за продажба на акци-
ите—предмет на преговорите;
б) в случай че участник в преговорите е юридичес-
ко лице, което отговаря на условията по чл. 25, ал. 3
ЗППДОбП и реши да ползва реда за плащане, опреде-
лен в чл. 25, ал. 3, т. 1—3, се прилагат съответните раз-
поредби на ЗППДОбП; при класиране на оферта, по-
дадена от дружеството по чл. 25, ал. 3, цената се дис-
контира съгласно методика, утвърдена от Агенцията
за приватизация; в този случай купувачът не може да
се ползва от привилегията на чл. 8, ал. 1, т. 1 и ал. 2
ЗОСОИ; в случай че този участник бъде избран за ку-
пувач, в полза на продавача се учредява ипотека върху
недвижимите имоти на дружеството до пълното запла-
щане на покупната цена.
5. Утвърждава документацията за водене на прего-
ворите за продажба на 80 % от капитала на “Нармаг—
Шумен”—ЕАД, Шумен.
6. Документацията се закупува в Община—Шумен,
стая 368, в срок до 15 календарни дни от датата на
обнародване на това решение в “Държавен вестник”.
Цената на документацията е 200 лв. и се заплаща в
касата на общината.
7. Предложенията на участниците в преговорите се
подават в стая 368 на общината в срок до 20 календар-
ни дни от датата на обнародване на това решение в
“Държавен вестник”.
8. Депозитът за участие в преговорите е в размер
левовата равностойност на 72 960 щ.д. по фиксинга на
БНБ в деня на плащането и се превежда до деня на
подаване на предложението по банкова сметка на
Община—Шумен, указана в документацията.
9. Оглед на дружеството може да се извършва все-
ки работен ден до края на срока за приемане на пред-
ложенията за участие в преговорите след закупуване
на документация и представяне в дружеството на удос-
товерение за право на извършване на оглед, издадено
от Община—Шумен.
10. Участникът, определен за купувач, има право
да придобие акциите, неизкупени от лицата по чл. 5,
ал. 2 ЗППДОбП, при условията на отделен договор.
11. Датата на обнародването на решението в “Държа-
вен вестник” да се счита за начална дата за продажба на
акции в размер до 20 % от капитала на “Нармаг—Шу-
мен”—ЕАД, Шумен, при облекчени условия на лицата
по чл. 5, ал. 2 ЗППДОбП. Заявленията за придобиване на
акции при облекчени условия се подават в дружеството
в тримесечен срок от началната дата на продажбата.
12. Възлага на кмета на общината организацията и
провеждането на преговорите и сключването на при-
ватизационната сделка.
Председател: Ас. Георгиев
40564